CELEX: C2007/056/21
Language: et
Date: 2007-03-10 00:00:00
Title: Kohtuasi C-40/06: Euroopa Kohtu (viies koda) 9. jaanuari 2007 määrus (Finanzgericht München eelotsusetaotlus — Saksamaa) — Juers Pharma Import-Export GmbH versus Oberfinanzdirektion Nürnberg (Kodukorra artikli 104 lõike 3 esimene lõik — Ühine tollitariifistik — Kombineeritud nomenklatuur — Tariifne klassifitseerimine — Kapslid, mis sisaldavad peamiselt melatoniini — Ravimid)

10.3.2007   
            
            
               ET
            
            
               Euroopa Liidu Teataja
            
            
               C 56/12
            
         Euroopa Kohtu (viies koda) 9. jaanuari 2007 määrus (Finanzgericht München eelotsusetaotlus — Saksamaa) — Juers Pharma Import-Export GmbH versus Oberfinanzdirektion Nürnberg
   (Kohtuasi C-40/06) (1)
   
   (Kodukorra artikli 104 lõike 3 esimene lõik - Ühine tollitariifistik - Kombineeritud nomenklatuur - Tariifne klassifitseerimine - Kapslid, mis sisaldavad peamiselt melatoniini - Ravimid)
   (2007/C 56/21)
   Kohtumenetluse keel: saksa
   Eelotsuse taotluse esitanud kohus
   Finanzgericht München
   Põhikohtuasja pooled
   
      Hageja: Juers Pharma Import-Export GmbH
   
      Kostja: Oberfinanzdirektion Nürnberg
   Kohtuasja ese
   Eelotsusetaotlus — Finanzgericht München — Komisjoni 11. septembri 2003. aasta määruse, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (EÜT L 281, lk 1; ELT eriväljaanne 02/14, lk 3), tõlgendamine — Kombineeritud nomenklatuuri rubriik 3004 (ravimid) ja 2106 (toiduained) — Melatoniini kapslite, mida esitletakse kui toiduvalmistist, kuid mis võivad olla imporditud üksnes apteekide poolt ja turustatud üksnes retsepti alusel, klassifitseerimine — Twinlab Melatonin Caps
   Resolutiivosa
   Nõukogu 23. juuli 1987. aasta määruses (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, muudetud komisjoni 11. septembri 2003. aasta määrusega (EÜ) nr 2658/87, sisalduvat kombineeritud nomenklatuuri tuleb tõlgendada nii, et sellised kapslid, mis sisaldavad peamiselt melatoniini, nagu põhikohtuasjas kõne all olevad, kuuluvad tariifirubriiki 3004.
   
      (1)  ELT C 86, 8.4.2006.